SKRIFTLIG FORESPOERGSEL E-1255/97 af Mirja Ryynaenen (ELDR) til Kommissionen (8. april 1997)

Om: Nye veje til beskaeftigelse

Det Europaeiske Raad opstillede i 1994 en maalsaetning om skabelse af 20 millioner nye arbejdspladser i Europa. Tanken var, at arbejdsloesheden gradvist skulle falde over en aarraekke i takt med skabelsen af nye arbejdspladser. Arbejdsloesheden er imidlertid ikke faldet, men tvaert imod steget f.eks. i Tyskland og Frankrig. I mit hjemland Finland er arbejdsloesheden faldet saerdeles langsomt.

EU's og dens medlemslandes hidtidige foranstaltninger har ikke vaeret tilstraekkelige til at loese det stigende problem, som deler samfundet. Europas konkurrenceevne er for oejeblikket ikke tilstraekkelig til, at det kan klare sig i den aabne globale oekonomi. Der boer findes nye veje til at oege beskaeftigelsen.

1. Agter Kommissionen at tage Det Europaeiske Raads maalsaetninger om at oege beskaeftigelsen op til fornyet overvejelse?

2. Hvilke andre maader er der til at oege beskaeftigelsen end EU's indre marked og OEMU'en? Er Kommissionen i gang med at udarbejde nye tiltag f.eks. inden for videnskab og forskning?

3. Hvordan kan jobdeling gennemfoeres paa europaeisk plan? Forudsaetter det efter Kommissionens mening en anden indstilling til eksempelvis frihandel?

Svar afgivet paa Kommissionens vegne af Pádraig Flynn (16. juni 1997)

1. Kommissionen foreslog i »En indsats for beskaeftigelsen i Europa - En tillidspagt« ((CSE(96) 1. )) en lang raekke foranstaltninger til fremme af beskaeftigelsen. Disse foranstaltninger omfattede forbedring af arbejdsformidlingssystemerne, fremme af lokale uddannelses- og beskaeftigelsesinitiativer, et faelles initiativ fra arbejdsmarkedets parter, der skal hjaelpe de unge med at komme i arbejde, adgang til opnaaede og anerkendelse af kvalifikationer livet igennem samt revision af statsstoettepolitikken i lyset af dennes indvirkning paa beskaeftigelsen. Disse forslag er blevet ajourfoert i den faelles rapport om beskaeftigelse, som Raadet og Kommissionen forelagde for Det Europaeiske Raad i Dublin, og senest i den faelles interimsrapport om beskaeftigelse, som blev udarbejdet til Det Europaeiske Raad i Amsterdam.

Raadet og Kommissionen minder i denne rapport alle beroerte aktoerer om deres ansvar i forbindelse med gennemfoerelsen af den beskaeftigelsesstrategi, som Det Europaeiske Raad vedtog. Medlemsstaterne opfordres til at modernisere og aktivisere deres arbejdsmarkedspolitik. Arbejdsgiverne anmodes indtraengende om at anvende eventuelle overskud til investeringer og nye arbejdspladser samt at investere i menneskelige ressourcer ved at yde arbejdstagerne stoette i form af livslang uddannelse. Det henstilles til arbejdsmarkedets parter i faellesskab at udtaenke, hvordan industriel omstilling og nye former for tilrettelaeggelse af arbejdet kan gennemfoeres paa en socialt acceptabel maade, og at arbejde for at sikre en mere hensigtsmaessig anvendelse af kapitalmidler samt lige adgang til beskaeftigelse for alle grupper i samfundet. De lokale myndigheder opfordres til i overensstemmelse med tillidspagten for beskaeftigelse i Europa at intensivere samarbejdet mellem de lokale aktoerer gennem indgaaelse af regionale og lokale beskaeftigelsespagter.

2. Europa boer med henblik paa at bevare sin konkurrenceevne paa de stadig mere globaliserede markeder drage stoerst mulig nytte af sit betydelige indre marked og af den staerke position, som dette giver i verdenshandelsspoergsmaal. Europa boer ligeledes fremme livslang uddannelse, investeringer i forskning og udvikling, innovative foranstaltninger og andre metoder til forbedring og udnyttelse af vore grundlaeggende faerdigheder. Kommissionens forslag til initiativer under det kommende femte rammeprogram for forskning og teknologisk udvikling ((KOM(97) 142 endelig udg. )) omfatter en mere koncentreret forskningsindsats, som skal have til formaal at stimulere innovationen og bidrage til udviklingen af nye produkter og processer til gavn for beskaeftigelsen. Dertil kommer, at Kommissionen er i faerd med at udarbejde en meddelelse om Faellesskabets strukturfondes bidrag til forskning og udvikling.

3. Hvad angaar arbejdstiden, er Kommissionen i faerd med at undersoege de jobskabelsesmuligheder, som kunne ligge i nye former for tilrettelaeggelse af arbejdet, herunder eventuelt nedsaettelse af arbejdstiden. Kommissionen vedtog for nylig en groenbog om dette emne ((KOM(97) 128. )). En kopi af dette dokument vil blive sendt direkte til det aerede parlamentsmedlem og til Parlamentets sekretariat.